****

**HRVATSKI KULTURNI DOM NA SUŠAKU**

**Strossmayerova 1, Rijeka**

**Razina: 21**

**Matični broj: 04947509**

**RKP: 50258**

**OIB: 39795989486**

**Šifra djelatnosti: 9001**

**Oznaka razdoblja: 2024-12**

**BILJEŠKE UZ FINANCIJSKI IZVJEŠTAJ ZA RAZDOBLJE**

**OD 01. SIJEČNJA DO 31.PROSINCA 2024. GODINE**

**UVOD**

1. **OSNOVNI PODACI**

Hrvatski kulturni dom na Sušaku javna je ustanova u kulturi (u daljnjem tekstu Ustanova), registrirana na adresi Strossmayerova 1, Rijeka, pod matičnim brojem 04947509 i osobnim identifikacijskim brojem, OIB 39795989486. Identifikacijski broj upisa u Registar proračunskih i izvanproračunskih korisnika je RKP 50258, razina 21. Ustanova obavlja djelatnost u kulturi, te organiziranja aktivnosti i manifestacija vlastitih produkcija kao i realizacija javnih potreba u kulturi od interesa za svog osnivača.

Osnivač Ustanove je Grad Rijeka.

1. **ZAKONSKI OSNOV IZRADE FINANCIJSKIH IZVJEŠTAJA**

U skladu s odredbama Pravilnika o financijskom izvještavanju u proračunskom računovodstvu (Nar. nov., 3/15, 93/15, 135/15, 2/17, 28/17, 112/18, 126/19, 145/20, 32/21 i 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2024. godine, Ministarstva financija (KLASA:400-02/24-01/19, URBROJ: 513-05-03-25-4) od 14. siječnja 2025. godine sastavljen je Financijski izvještaj za razdoblje siječanj – prosinac 2024. koji se sastoji od Bilance ( Obrazac BIL), Izvještaja o prihodima i rashodima, primicima i izdacima (Obrazac PR-RAS), Izvještaja o rashodima prema funkcijskoj klasifikaciji (Obrazac RAS-funkscijski), Izvještaja o promjeni u vrijednosti i obujmu imovine i obveza (Obrazac P-VRIO), Izvještaja o obvezama (Obrazac Obveze) i ovih Bilješki.

Ustanova primjenjuje proračunsko računovodstvo u skladu sa Zakonom o proračunu (Narodne novine, broj 87/08, 136/12, 15/15 i 144/21) i Pravilnikom o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19, 108/20, 144/21 i 158/23).

U nastavku obrazlažemo sljedeće:

1. razloge značajnih razlika u stanju na kraju izvještajnog razdoblja u odnosu na stanje na početku izvještajnog razdoblja
2. razloge značajnih odstupanja ostvarenja u izvještajnom razdoblju u odnosu na izvještajno razdoblje prethodne godine
3. razloge promjena na stavkama financijskog izvještaja koje u jednom od prikazanih izvještajnih razdoblja nemaju iskazan podatak, dok je u drugom razdoblju iskazan značajan iznos zbog, primjerice, novog prihoda ili primitka, rashoda ili izdatka koji je ostvaren u jednom od promatranih razdoblja.

**BILJEŠKE**

* **BILJEŠKE UZ BILANCU NA DAN 31.12.2024. (Obrazac BIL)**

**IMOVINA (šifra B001)**

Ukupna vrijednost imovine na dan 31.12.2024. godine iznosi 200.875,81 eura, a čine je nefinancijska imovina (šifra B002) i financijska imovina (šifra 1).

U odnosu na stanje imovine 01. siječnja 2024. godine zabilježeno je povećanje vrijednosti ukupne imovine za 151.472,49 eura ili za 306,60%. Bilježi se povećanje proizvedene dugotrajne imovine od 570,10%, prvenstveno zbog nabavke dimmera za kontrolu svjetla u dvorani, čija nabavna vrijednost iznosi 97.500,68 eura. Udio nefinancijske imovine u ukupnoj imovini iznosi 63,49% dok financijska imovina u ukupnoj imovini učestvuje udjelom od 36,51%.

**Nefinancijska imovina (šifra B002)**

Ukupna vrijednost nefinancijske imovine na dan bilance iznosi 127.542,70 eura što je u odnosu na vrijednost 1. siječnja 2024. godine povećanje za 108.510,26 eura ili 570,10%. Time nefinancijska imovina utječe na ukupno povećanje imovine.

Sastoji se od proizvedene dugotrajne imovine (šifra 02) koju uglavnom čine uređaji, strojevi i oprema za ostale namjene u iznosu 146.529,71 eura te uredska oprema i namještaj u iznosu 11.942,92 eura. Uređaji, strojevi i oprema za ostale namjene na šifri 0227 uvećana je za 434,90% u odnosu na prethodno razdoblje zbog nabave dimmera za kontrolu svjetla u dvorani, 2 projektora, MP3 + slušalica, stroja za dim, protupožarnog ormarića i pisača.

Nove nabavke uredske opreme i namještaja odnose se na nabavu zavjesa i tepiha. Šifra 0221 na kraju razdoblja iznosi 11.942,92 eura što je uvećanje za 8,20% u odnosu na 2024. godinu.

**Financijska imovina (šifra 1)**

Promjena nastala uvećanjem financijske imovine uzrokovala je ukupno uvećanje imovine.

Stanje na dan 31.12.2024. (šifra 1) iznosi 73.333,11 eura dok je na dan 01.01.2024. vrijednost financijske imovine iznosila 30.370,88 eura.

Na uvećanje od 141,50% najznačajnije utječe povećanje potraživanja za prihode poslovanja (šifra 16). Do uvećanja je nastalo zbog uplata prihoda po vlastitim izvorima financiranja, a nerealizacije rashoda po istim izvorima koji će se realizirati u 2025. godini. Najveći dio potraživanja odnosi se na Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza (šifra 167), a na izvor sredstava Projekt Moving Balkans - regionalna plesna platforma po kojem je ostalo 43.632,80 eura raspoloživih sredstava u 2025. godini. Dok je veći dio potraživanja za prihode od prodaje proizvoda i robe te pruženih usluga (šifra 166) naplaćen u 2024. godini, preostali iznos od 6.770,50 eura odnosi se na nenaplaćene usluge najma prostora ostvarene u 2024. godini.

**OBVEZE I VLASTITI IZVORI (šifra B003)**

**Obveze (šifra 2)**

Obveze iskazane na dan 31. prosinca 2024. godine iznose 51.699,15 eura i u odnosu na prethodnu godinu su manje za 23,20%.

Obveze za rashode poslovanja sadrže obveze koje se u trenutku nastanka priznaju kao rashodi na računima razreda 3 - rashodi poslovanja, a čine ih obveze za zaposlene, obveze za materijalne rashode i ostale tekuće obveze.

Značajnije uvećanje obveza u usporedbi s prethodnom godinom je nastalo na stavkama obveza za zaposlene (šifra 231), i to za 62,00% zbog povećanja rashoda za zaposlene u odnosu na prethodno razdoblje. Obveze za zaposlene iznose 37.686,66 eura i u potpunosti se odnose na rashod plaće za zaposlene za prosinac 2024. Plaća za prosinac 2024. isplaćena je u siječnju 2025. godine.

Obveze za materijalne rashode (šifra 232) iznose 10.548,25 eura. Najznačajnije stavke u okviru materijalnih rashoda su obveze za redovne usluge energije i materijala, komunalne usluge, telefonske usluge, usluge čišćenja, usluge tekućeg i investicijskog održavanja te intelektualne usluge vezane uz izvedbu programa u prosincu 2024.

Obveza za nabavu nefinancijske imovine (šifra 24) nema i u potpunosti su podmirene u 2024. godini.

**Vlastiti izvori (šifra 9)**

Vlastite izvore čine vlastiti izvori iz proračuna, rezultat poslovanja i obračunati prihodi poslovanja.

Na temelju Pravilnika o proračunskom računovodstvu i računskom planu rezultat poslovne godine utvrđuje se sučeljavanjem prihoda i rashoda, primitaka i izdataka tekućeg razdoblja, koji se prebija sa prenesenim rezultatima po istovjetnim kategorijama iz ranijih razdoblja.

Na dan 31.12.2024. iz podataka u bilanci glavne knjige proizlaze sljedeći rezultati (šifra 922):

* Višak prihoda poslovanja 922111 – 61.043,25 eura – vlastiti izvori
* Manjak prihoda poslovanja 922210 (metodološki manjak) – 44.783,29 eura – izvor proračun Grada

Ovim rezultatima stanje na osnovnim računima podskupine 92 – Rezultat poslovanja - na dan 31.12.2024. godine ukupno iznosi 16.259,96 eura viška od prihoda poslovanja te Ustanova bilježi kraj godine uz ukupan rezultat viška prihoda poslovanja.

Manjak prihoda poslovanja na izvoru proračuna Grada proizlazi iz načina evidentiranja rashoda prema nastanku događaja, a plaćanje istih iz riznice proračuna Grada izvršit će se u siječnju 2025. godine.

U izvanbilančnim zapisima (šifra 991) evidentirana je tuđa imovina. Na spomenutoj stavci iskazana je tuđa imovinu s pravom korištenja, a odnosi se na imovinu Grada Rijeke koja je dana na korištenje Hrvatskom kulturnom domu na Sušaku.

* **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA NA DAN 31.12.2024. (Obrazac PR-RAS)**

Ukupni prihodi i primici (šifra X678) u razdoblju od 01.01. do 31.12.2024. godine ostvareni su u iznosu 921.216,37 eura, u odnosu na isto izvještajno razdoblje prethodne godine uvećani su za 65,50%

Ukupni rashodi i izdaci (šifra Y345) u istom razdoblju izvršeni su u iznosu od 864.681,37 eura dok su prethodne godine iznosili 577.040,69 eura. Rashodi su uvećani za 49,80%.

U izvještajnom razdoblju ostvaren je tekući višak prihoda i primitaka (šifra X005) u iznosu 56.535,00 eura. Preneseni manjak iz prethodne godine iznosio je 40.275,04 eura (šifra 9222-9221), što stvara ukupni višak prihoda i primitaka za raspolaganje u sljedećem razdoblju (šifra X006) u iznosu 16.259,96 eura.

**Prihodi poslovanja (šifra 6)**

Prihodi poslovanja ostvareni u izvještajnom razdoblju iznose 921.216,37 eura. Uvećanje ukupnih prihoda poslovanja u odnosu na prethodno razdoblje je 65,50%.

Unutar prihoda poslovanja nastale su sljedeće promjene:

Pomoći iz inozemstva i od subjekata unutar općeg proračuna (šifra 63) ostvarene su u iznosu 119.042,40 eura, u odnosu na prethodnu godinu bilježe najznačajnije uvećanje unutar klase 6, uvećanje od 342,30%. Najvećim dijelom povećanje se odnosi na prihod ostvaren od Pomoći međunarodnih organizacija te institucija i tijela EU u izvještajnom razdoblju koji iznosi 73.154,80 eura (šifra 6323). Ustanova je za svoje programske aktivnosti ostvarila ukupno 45.887,60 eura po osnovi prihoda od Tekuće pomoći proračunskim korisnicima iz proračuna koji im nije nadležan (šifra 6361), i to 41.287,60 eura od Ministarstva kulture Republike Hrvatske te 4.600,00 eura od Primorsko-Goranske Županije.

Ostvareno je 33.798,76 eura prihoda od upravnih i administrativnih pristojbi, pristojbi po posebnim propisima i naknada (šifra 65) što je odnosu na prethodnu godinu više za 15,00%.

Prihodi od prodaje proizvoda i robe te pruženih usluga, prihodi od donacija te povrati po protestnim jamstvima (šifra 66) uvećani su za 29,30% i iznose 72.319,94 eura. Razlog je u povećanju prihoda od pruženih usluga (šifra 6615) koje je ustanova ostvarila pružanjem usluge privremenog korištenja prostora te prihoda od donacija (šifra 6631)

Prihodi iz nadležnog proračuna (šifra 67) bilježe porast od 56,70% u usporedbi s prethodnim razdobljem i iznose 572.543,13 eura za prihode iz nadležnog proračuna za financiranje rashoda poslovanja (šifra 6711) te 123.512,11 eura za prihode nadležnog proračuna kojim se financiraju rashodi za nabavu nefinancijske imovine ( šifra 6712).

**Rashodi poslovanja (šifra 3)**

Rashodi poslovanja ostvareni su u iznosu od 744.636,07 eura, bilježi se rast u odnosu na prethodno razdoblje od 31,00%.

Rashodi za zaposlene (šifra 31) čine najveći dio rashoda poslovanja i iznose 381.075,08 eura te rast od 30,50% u odnosu na prethodno razdoblje prvenstveno zbog povećanja osnovica plaće odlukama osnivača - Grada Rijeke.

Materijalni rashodi (šifra 32) rasli su za 31,5% i iznose 363.367,74 eura Rashodi za intelektualne i osobne usluge (šifra 3237) čine najveći dio materijalnih rashoda i bilježe porast od 67,70%, a njihov rast opravdava partnerstvo u europskom projektu s početkom u 2024. godini po kojem su se usluge ostvarivale za izvođenje programa plesnih predstava te održavanje ostalih scenskih i glazbenih programa, festivala i koncerata.

**Prihodi i rashodi od nefinancijske imovine**

Ustanova u izvještajnom razdoblju nije ostvarila prihode od prodaje nefinancijske imovine (šifra 7), dok rashodi za nabavu nefinancijske imovine iznose 120.045,30 eura (šifra 4) i uvećani su u odnosu na prethodnu godinu za 111.328,51 eura. Značajno uvećanje predstavlja nabavka

dimmera za kontrolu svjetla u dvorani, čija nabavna vrijednost iznosi 97.500,68 eura. U 2024. godini nabavljena su i 2 projektora, MP3 + slušalice, stroj za dim, protupožarni ormarić i pisač.

**Primici i izdaci**

U izvještajnom razdoblju, jednako kao i u prethodnoj godini ustanova nije ostvarila primitke (šifra 8) niti izdatke (šifra 5).

* **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (Obrazac** **RAS-funkcijski)**

Ustanova pripada službi kulture (šifra 082) i u izvještajnom razdoblju ostvaruje ukupne rashode u iznosu 864.681,37 eura koje čine rashodi poslovanja u iznosu 744.636,07 eura i rashodi za nabavu nefinancijske imovine u iznosu 120.045,30 eura. U odnosu na prethodno razdoblje bilježi se uvećanje od 49,80%.

* **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (Obrazac P-VRIO)**

Ustanova u 2024. godini ne bilježi promjene u vrijednosti i obujmu imovine.

* **BILJEŠKE UZ OBVEZE NA DAN 31.12.2024. (Obrazac OBVEZE)**

Izvještaj o obvezama je financijski izvještaj koji pruža informaciju o obvezama za rashode poslovanja, obvezama za nabavu nefinancijske imovine i obvezama za financijsku imovinu, na način da se iskazuje stanje obveza na početku izvještajnog razdoblja, povećanje i podmirenje obveza u izvještajnom razdoblju, te stanje obveza na kraju izvještajnog razdoblja.

Stanje obveza na kraju izvještajnog razdoblja, odnosno na dan 31.12.2024. godine iznosi 51.699,15 eura (šifra V006) od čega su dopjele obveze u iznosu 248,89 eura (šifra V007), a nedospjele obveze (šifra V009) 51.450,26 eura i obuhvaćaju obveze za rashode poslovanja koji uključuju plaću za prosinac 2024. i obveze za redovne materijalne rashode koje će biti podmirene u siječnju i veljači 2025.

U Rijeci, 30.01.2025.

Voditeljica računovodstva Ravnatelj:

Tajana Žuža

\_\_\_\_\_\_\_\_\_\_\_\_\_\_\_\_\_\_\_\_\_

Edvin Liverić Bassani